ફિંગર-ટૅટૂમાં તમે મોરપીંછ કરો અને એમાં જો મોરપીંછના કલર ન ભરો તો એ મોરપીંછ કેવું લાગે? પણ એમાં ટૅટૂ-આર્ટિસ્ટ પણ શું કરે? કેમ કે તેઓ ફિંગર-ટૅટૂની ડિઝાઇનમાં કલર ભરી શકતા નથી. એનું કારણ જણાવતાં સની ભાનુશાલી કહે છે, ‘ઇન્ડિયન સ્કિનમાં અમે કલર કરતા નથી. એનું કારણ એ છે કે આપણે ત્યાં સૌથી વધારે તડકો છે. આપણે સન-એક્સપોઝરમાં સૌથી વધારે આવીએ છીએ. એનાથી ટૅટૂના કલર ફેડ થવા લાગે છે. એટલે અમે ઇન્ડિયન સ્કિન પર કલર કરતા નથી.’